
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Libtayo 350 mg koncentratas infuziniam tirpalui

Cemiplimabas

STV-289

1. BENDROJI DALIS

	1.1
	Pareiškėjas/ pareiškėjo atstovas
	Medison Pharma Lithuania, UAB

	1.2
	Vaistinio preparato registracijos data 

	2019 m. birželio 28 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)

	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne
Data: Click here to enter a date. Nr.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Odos plokščiųjų ląstelių karcinoma
LIBTAYO skirtas adjuvantiniam OPLK sergančių suaugusių pacientų monoterapijai, kuriems yra didelė ligos atsinaujinimo po operacijos ir spindulinio gydymo rizika.

TLK-10 AM kodas: C44.

	1.7
	Teikiamos skyrimo sąlygos 
	Pagal registruotą indikaciją.

	1.8
	Ekonominė analizė
	☒ Kaštų naudingumo analizė
☐ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

		Bendras klinikinis vertinimas pagal 2021 m. gruodžio 15 d. Europos Parlamento ir Tarybos reglamentu (ES) 2021/2282 dėl sveikatos technologijų vertinimo, kuriuo iš dalies keičiama direktyva 2011/24/ES, vaistiniam preparatui Libtayo neatliktas.
		Odos plokščiųjų ląstelių karcinoma (OPLK) yra antras dažniausias nemelanominis odos onkologinis susirgimas, kurių dauguma nustatomi galvos ir kaklo srityse. Pagrindiniai OPLK rizikos veiksniai yra vyresnis amžius (daugiau nei 80% atvejų nustatoma asmenims, vyresniems nei 60 metų), ilgalaikis ultravioletinės spinduliuotės poveikis, šviesesnė odos spalva ir imunosupresinės būklės. Europoje OPLK dažniau nustatoma vyrams nei moterims
		2024 m. ESMO (angl. European Society of Medical Oncology) OPLK diagnostikos ir gydymo gairėse rezekuotinų OPLK gydymo taktika priklauso nuo jų rizikos (pirmenybė teikiama chirurginei ekscizijai, lyginant su radioterapija / šalinimu naudojant fizinius veiksnius). Didelės rizikos OPLK nustatoma, jei navikas išauga specifinėse vietose (ant galvos, ausų, akių vokų, nosies, lūpų) arba atitinka specifinius kriterijus (histologinis išplitimas ≥T2, išplitimas į poodinį audinį). Pooperacinė radioterapija taikoma nustačius naviko plitimą nervų dangalais, nepasiekti tiksliniai chirurginio pašalinimo tikslai, ligos atsinaujinimas po radikalaus pašalinimo, histologinis išplitimas ≥T3, randėjantys/infiltruojantys navikai esant imunosupresijai. Pooperacinis chemospindulinis gydymas nerekomenduojamas.
		2026 m. NCNN (angl. National Comprehensive Cancer Network) OPLK diagnostikos ir gydymo gairėse rezekuotinų OPLK gydymo taktika taip priklauso nuo jų rizikos. Labai didelės rizikos OPLK, kuriems yra didelė ligos atsinaujinimo po operacijos ar spindulinio gydymo rizika, rekomenduojamas (2A rekomendacijos) gydymo plano sudarymas multidisciplininio gydytojų – ekspertų  konsiliumo metu, radiologinis naviko išplitimo vertinimas arba, esant naviko atsinaujinimui ar nustačius keletą didelės rizikos savybių, spręsti dėl sarginio limfmazgio biopsijos.
		Jei operacijos metu pasiekiamas radikalus naviko pašalinimas, adjuvantinė radioterapija taikoma tik esant plačiam naviko išplitimui į nervų dangalus ar nervus ar pacientui nustatyti kiti blogos prognozės požymiai. Jei pacientai atitinka bent vieną labai didelės rizikos kriterijų (išplitimas į sritinius limfmazgius: arba didžiausio skersmuo ≥ 20 mm, arba išplitimas į ≥ 3 limfmazgius; naviko plitimas audinyje; T4 stadija (invazija į kaulinį audinį); išplitimas į nervų dangalus; ligos atsinaujinimas ir ≥1 papildomas rizikos kriterijus), po radioterapijos siūloma skirti adjuvantinę imunoterapiją cemiplimabu (2A rekomendacija).
		Pareiškėjas siūlo, jog cemiplimabo monoterapija būtų taikoma adjuvantiniam rezektabilios OPLK pacientams, kuriems yra didelė ligos atsinaujinimo po operacijos ir spindulinio gydymo rizika, t. y. papildys standartinę gydymo schemą: Lietuvoje šiuo metu šiems pacientams po operacijos ir spindulinio gydymo taikoma aktyvios stebėsenos taktika.

Tiesioginis palyginimas

		Palyginamasis veiksmingumas grindžiamas klinikinio tyrimo C–POST duomenimis. Jame įrodyta, jog 18 metų ir vyresniems geros funkcinės būklės (ECOG 0 arba 1) pacientams, kuriems nustatyta didelės rizikos rezektabili OPLK (T1-T4 N0-N3 M0), atlikta radikali makroskopinė naviko rezekcija ir iki įtraukimo į tyrimą užbaigta pooperacinė gydomoji (chemo)radioterapija, adjuvantinė monoterapija cemiplimabu ITT populiacijoje 68% (RS 0,32; 95% PI 0,20 – 0,51; p < 0,0001) sumažino ligos atsinaujinimo riziką, lyginant su placebo. Išgyvenamumo be ligos mediana cemiplimabo grupėje buvo nepasiekta, placebo – 49,4 mėn. (95% PI 48,5 – nepasiekta). Panašūs rezultatai gauti iš esmės visuose iš anksto numatytuose pacientų pogrupiuose. Cemiplimabo grupėje įvyko 24 (11,5%), placebo – 65 (31,6%) pirminės baigties atvejai. Atsižvelgiant į statistinės analizės planą (į tyrimą įtraukiant 412 pacientus ir įvykus 165 pirminės baigties atvejams, tyrimas turėtų 90% statistinę galią nustatyti reikšmingą išgyvenamumo be ligos atsinaujinimo skirtumą dar grupių), šie duomenys vertintini kaip nebrandūs.
 		Vertinant antrines baigtis, vietinio ir atokaus ligos atsinaujinimo atvejų tikimybė cemiplimabo grupėje buvo mažesnė (vietinis ligos atsinaujinimas – 9 ir 40 atvejų; RS 0,20; 95% PI 0,09 – 0,40; atokusis ligos atsinaujinimas – 10 ir 26 atvejai; RS 0,35; 95% PI 0,17 – 0,72), lyginant su placebo. Pacientų bendras išgyvenamumas ir gyvenimo kokybė tarp grupių nesiskyrė.
		Vertinant saugumo duomenis, didelio laipsnio nepageidaujami reiškiniai buvo reikšmingai dažnesni cemiplimabo grupėje (cemiplimabo grupėje – 49 (23,9%), placebo – 29 (14,2%) pacientams, atitinkamai 20 (9,8%) ir 1 (0,5%) jų buvo susiję su tiriamuoju gydymu). Nors saugumo profilis iš esmės nesiskiria nuo kitų PD-1/PD-L1 inhibitorių, numatomas reikšmingai didesnis papildomas toksiškumas pacientams, lyginant su įprasta klinikine praktika.
		Apibendrinant pateiktus duomenis, C–POST tyrimo duomenų pakanka įrodyti didesnį adjuvantinio gydymo cemiplimabo monoterapija efektyvumą gydant pacientus, kuriems nustatyta rezektabili OPLK ir didelė ligos atsinaujinimo po operacijos ir spindulinio gydymo rizika, lyginant su aktyvaus stebėjimo taktika. Dėl šios priežasties cemiplimabo palyginamasis veiksmingumas vertinamas kaip didesnis, palyginus su įprasta klinikine praktika.

3. EKONOMINIO VERTINIMO APIBENDRINIMAS
Klinikinio vertinimo metu nustačius didesnį palyginamąjį veiksmingumą lyginant su įprasta klinikine praktika, atliekamas kaštų naudingumo analizės vertinimas. Į ekonominę analizę įtraukti pacientai atitinka kompensacijai teikiamas terapines indikacijas. Į analizę įtraukti C-POST tyrimo duomenų pacientai. Ekonominėje analizėje pateiktas palyginamasis gydymas atitinka įprastą Lietuvos Respublikos klinikinę praktiką. Analizėje taikomas palyginamasis gydymas yra rutininis paciento stebėjimas – placebo (pacientas negauna aktyvaus gydymo). Dozavimas ir gydymo trukmė ekonominėje analizėje atitinka klinikiniuose įrodymuose pateiktą informaciją. Kaštai ir nauda diskontuoti pagal teisės aktuose nustatytus paraiškos rengimo taisyklių reikalavimus. Taikytas 3,5% diskontavimas. Analizė atlikta iš PSDF biudžeto perspektyvos, įtraukti tiesiogiai su sveikatos sistema susiję kaštai. Tai atitinka teisės aktuose nustatytus paraiškos rengimo taisyklių reikalavimus. Analizėje taikoma 30 metų, viso gyvenimo, laiko perspektyva. Pasirinkta laiko perspektyva yra tinkama. Analizėje taikomas modeliavimas, naudojamos trys sveikatos būklės. Pacientai į modelį patenka RF (recurrence-free) sveikatos būklėje, kurioje gauna gydymą cemiplimabu arba rutininį stebėjimą. Iš RF pacientai gali judėti į PR (post-recurrence) ar mirties būklę. Pasirinktas modeliavimo metodas laikomas tinkamu, šališkumo nepastebėta.
Duomenys būklių perėjimo tikimybėms įvertinti, buvo gauti į C-POST tyrimo, duomenims taikyta ekstrapoliacija po klinikinio tyrimo trukmės. Tikrintas PH (proporcingų pavojų) prielaidos pritaikymas. Analizėje testuotos visos parametrinės funkcijos, tačiau pagrindinio atvejo analizėje rekomenduojama viena, kaip alternatyvos analizuojamos dvi kreivės - scenarijų analizėje. Modelių pasirinkimas buvo atliktas pagal NICE TSD rekomendacijas ir Palmer et al., 2023.  Pareiškėjo taikomos prielaidos, vertinant efektyvumo skirtumus tarp siūlomo ir palyginamojo gydymo ilgajame laikotarpyje gali būti laikomos pagrįstomis.
Po gydymo, modelyje pacientai, kurių liga neprogresuoja ilgą laiko tarpą, gali patekti į ilgalaikę remisiją. C-POST tyrime pastebėta, jog daugiausia ligos progresijos įvykių patiriama pirmaisiais metais. Pagrindinio atvejo analizėje pareiškėjas taikė 3 metų period, kai pacientai RF būklėje patenka į LTR (long term remission), buvo laikoma, jog jie patiria 95 proc. ligos atkryčio rizikos sumažėjimą. Tarnyba vertina, jog Pareiškėjo taikoma prielaida dėl ilgalaikės remisijos nėra svariai pagrindžiama, o taikoma pagal pastebėtą tendenciją. Dėl šios priežasties, Tarnyba pagrindinio atvejo analizėje netaiko ilgalaikės remisijos prielaidos – taip gaunamas konservatyvesnis analizės rezultatas.
Pagrindinio atvejo analizėje Pareiškėjas PRS modeliavimui, aprašo PRS from C-POST, post recurrence cemiplimab only metodą. PRS įvertinimui taip pat pateikia ir kitų alternatyvių metodų. Tarnyba informuoja, jog Pareiškėjo pateiktas PRS modeliavimo pagrindimas gali būti laikomas priimtinu – atsižvelgiant į tai, jog yra pateikta PRS vertinimo alternatyvų. Vis dėlto, informuojame, jog Pareiškėjo pateiktame modelyje buvo pasirinktas kitas PRS įvertinimo metodas – PRS from C-POST (October 2024 DCO), n=79, tačiau Pareiškėjo yra aprašytas PRS vertinimo metodas cemiplimabą vartojusiems pacientams. Tarnyba sutinka, jog pagrindinio atvejo analizėje turėtų būti taikomas cemiplimabą vartojusių pacientų metodas iš C-POST tyrimo, nes Lietuvos klinikinėje praktikoje ligai progresavus, pacientai gali gauti cemiplimabą. Todėl, sutikdama su Pareiškėjo pateiktais argumentais, pagrindinio atvejo analizėje, modelyje Tarnyba renkasi PRS išgyvenamumo įvertinimui – PRS from C-POST, post recurrence cemiplimab only. Sutinkame su exponential funkcijos pasirinkimu – atsižvelgiant į statistinį tinkamumą. 
Vertinimui pateikti gyvenimo kokybė koeficientai pagrindinio atvejo analizei bei gyvenimo kokybės koeficientų alternatyvos. Laikoma, jog analizės rezultatą galima interpretuoti su pateiktais gyvenimo kokybės įverčiais.
	Kaštai analizėje buvo atnaujinti pagal 2026 II pusmečio duomenis.
Tarnybai nėra aišku, ar analizėje taikomas asmens sveikatos priežiūros paslaugų poreikis atitinka Lietuvos klinikinę praktiką, tačiau atsižvelgiant į šių kaštų įtaką analizės rezultatui, laikoma, jog analizės rezultatą galima interpretuoti.
Vertinant analizės rezultatą, nustatyta, jog cemiplimabas nėra kaštams naudingas ir yra reikalinga papildoma bent ***proc. nuolaida, kai ligos našta nustatyta lengva.
Pagrindinio atvejo analizės rezultatas yra maždaug *** eur/QALY. Analizuojant vienkryptės jautrumo analizės tornado diagramą, pastebima, jog analizės rezultatas, keičiant modelio įvestis kinta maždaug nuo *** eur/QALY iki maždaug *** eur/QALY. Didžiausią įtaką analizės rezultatui vienkryptėje jautrumo analizėje turi gyvenimo kokybės įverčiai PR sveikatos būklėje. Atsižvelgiant į tai, jog analizėje nustatyta lengva ligos našta ir *** eur/QALY referencinė kaštų naudingumo vertė, o pagrindinio atvejo analizės rezultatas yra *** eur/QALY ir reikalinga papildoma *** proc. nuolaida cemiplimabui, gali būti laikoma, jog pateiktas konservatyvus analizės rezultatas ir gavus reikalingą nuolaidą, cemiplimabą galima kompensuoti nurodytai indikacijai.

3.1 Ekonominės analizės rezultatas

	Rezultatai

	Kaštų skirtumas
	*** eur

	Papildomi gyvenimo metai (LY)
	*** LY

	Papildomi kokybiški gyvenimo metai (QALY)
	*** QALY

	ICER už LY
	*** eur/LY

	ICER už QALY
	*** eur/QALY

	Referencinė kaštų naudingumo vertė
	*** eur/QALY


ICER – (angl. incremental cost-effectiveness ratio) inkrementinis kaštų naudingumo koeficientas; LY – (angl. life years) gyvenimo metai; QALY- (angl. quality adjusted life years) kokybiški gyvenimo metai.

4. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

5. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

6. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika

☐ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☒ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo <173.1><173.2><173.3> punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




7. REKOMENDACIJA

Vadovaujantis Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“, punktu Aprašo 301.2. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, jei, pateikus naują ar atnaujintą PGS, kaštų naudingumas atitinka referencinę naudingumo vertę, kai vertinimo išvados atitinka Aprašo 29.1.1 ir 29.2.3 papunkčiuose numatytas sąlygas.

4.3 Siūloma (-os) kompensuoti terapinės indikacijos ir skyrimo sąlygos 

Terapinės indikacijos

LIBTAYO skirtas adjuvantiniam OPLK sergančių suaugusių pacientų monoterapijai, kuriems yra didelė ligos atsinaujinimo po operacijos ir spindulinio gydymo rizika.

TLK-10 AM kodas: C44.

Skyrimo sąlygos

Skiriamas adjuvantiniam odos plokščiųjų ląstelių karcinoma sergančių suaugusių pacientų monoterapijai, kuriems yra didelė ligos atsinaujinimo po operacijos ir spindulinio gydymo rizika, jei: 
· tretinio lygio gydymo įstaigos onkologijos daugiadalykio gydytojų konsiliumo nustatyta, kad yra didelė odos plokščiųjų ląstelių karcinomos atsinaujinimo rizika po chirurginio ir spindulinio gydymo;
· gera paciento funkcinė būklė (ECOG 0 ar 1 balas);
Gydymas tęsiamas iki nepriimtino toksinio poveikio atsiradimo, ligos progresavimo arba planuoto gydymo užbaigimo, bet ne ilgiau kaip 48 savaites.


Pastabos
Jei būtų priimtas sprendimas įrašyti šį vaistinį preparatą į kompensavimo sąrašus, būtina patikslinti kompensavimo sąrašus kitai terapinei indikacijai (TLK kodas C44) įrašyto vaistinio preparato cemiplimabo skyrimo sąlygas. 
Siūlomas skyrimo sąlygų patikslinimas žemiau. Naujai siūlomas įrašyti tekstas paryškintas ir pabrauktas.

Skiriamas metastazinės ar lokaliai išplitusios odos plokščiųjų ląstelių karcinomos (mOPLK arba liOPLK) monoterapijai suaugusiems pacientams, kuriems negalimas chirurginis ar spindulinis gydymas 18 metų ir vyresniems pacientams, atitinkantiems šiuos kriterijus jei: 
· tretinio lygio gydymo įstaigos onkologijos daugiadalykio gydytojų konsiliumo nustatyta, kad chirurginis arba spindulinis metastazinės ar lokaliai išplitusios odos plokščiųjų ląstelių karcinomos gydymas yra negalimas;
· gera paciento funkcinė būklė (ECOG 0 ar 1 balas).
Gydymas tęsiamas iki nepriimtino toksinio poveikio atsiradimo, ligos progresavimo arba planuoto gydymo užbaigimo, bet ne ilgiau kaip 96 savaites.
____________________________



